**พิธีบูชาขอบพระคุณ**

**โอกาสฉลองวันครูคำสอนไทย**

**วันที่ 16 ธันวาคม 2022**

**พี่น้องที่รัก**

**นักบุญ สมเด็จพระสันตะปาปา ยอห์น ปอล ที่ 2 ทรงประกาศอย่างเป็นทางการให้ ครูคำสอน ฟิลิป สีฟอง อ่อนพิทักษ์ / ซิสเตอร์ อักแนส พิลา ทิพย์สุข / ซิสเตอร์ ลูซีอา คำบาง / อากาทา พุดทา ว่องไว / เซซีลีอา บุดสี ว่องไว / บีบีอานา คำไพ ว่องไว และ มารีอา พร ว่องไว เป็นบุญราศี เมื่อวันที่ 22 ตุลาคม ค.ศ. 1989 ณ มหาวิหารนักบุญเปโตร นครวาติกัน และพระศาสนจักรคาทอลิกในประเทศไทย ได้กำหนดให้วันที่ 16 ธันวาคม ของทุกปี เป็นวันระลึกถึงบุญราศีทั้งเจ็ดแห่ง สองคอน และยังถือเป็นวัน “ครูคำสอนไทย” อีกด้วย เนื่องจากครูฟิลิป สีฟอง เป็นครูคำสอน ที่ไม่ยอมละทิ้งความเชื่อคาทอลิก จึงถูกยิงจนเสียชีวิต เมื่อวันที่ 16 ธันวาคม ค.ศ. 1940 ท่านจึงเป็นองค์อุปถัมภ์ของครูคำสอนไทย ท่านได้ให้ชีวิตและความตายของท่าน เป็นพยานยืนยันถึงองค์พระคริสตเจ้า ชีวิตที่เป็นพยานของท่านไม่ได้ตายไป แต่กลับเป็นชีวิตที่งอกงามในจิตใจของเราทุกคน**

 **ขอเชิญชวนเราทุกคนร่วมพิธีบูชาขอบพระคุณ เพื่อสรรเสริญ ขอบพระคุณ และวอนขอพระพรจากพระเป็นเจ้า ให้ศูนย์อบรมคริสตศาสนธรรมระดับชาติ จะได้เป็นสถานที่อบรม และผลิตครูคำสอนที่มีคุณภาพ และมีจิตตารมณ์ในการประกาศข่าวดีอย่างแท้จริง และเพื่อพวกเราจะได้มีความกล้าหาญ มีความเชื่อ ที่มั่นคง และเป็นประจักษ์พยานด้วยชีวิตเช่นเดียวกับท่านบุญราศี ฟิลิป สีฟอง อ่อนพิทักษ์ ที่เรามาร่วมกันเฉลิมฉลองในวันนี้**

**บัดนี้... ขอเชิญยืนและร่วมกันขับร้องบทเพลงเริ่มพิธี**

**บทเพลงเริ่มพิธี : สรรเสริญพระตรีเอกภาพ**

**เริ่มพิธี**

**พระสงฆ์ : เดชะพระนาม พระบิดา และพระบุตร และพระจิต**

สัตบุรุษ : อาแมน

**พระสงฆ์ : ขอพระหรรษทานของพระเยซูคริสตเจ้า ความรักของ**

**พระบิดา และความสนิทสัมพันธ์ของพระจิตสถิตกับท่านทั้งหลาย**

 สัตบุรุษ : และสถิตกับท่านด้วย

**พระสงฆ์ : พี่น้อง ให้เรายอมรับว่าเราเป็นคนบาป เพื่อจะได้ร่วม**

 **พิธีกรรมศักดิ์สิทธิ์นี้อย่างสมควร**

**ข้าพเจ้าขอสารภาพต่อพระเจ้า**

สัตบุรุษ : ผู้ทรงสรรพานุภาพและต่อพี่น้องด้วย ว่าข้าพเจ้าได้ทำบาปมากมาย

ด้วยกาย วาจา ใจ และด้วยการละเลย ข้าพเจ้าเป็นคนบาป

ข้าพเจ้ายอมรับว่าเป็นคนบาป (ข้อนอกเพียงครั้งเดียว)

ดังนั้นขอพระนางมารีย์ ผู้ทรงเป็นพรหมจารีเสมอ ขอทูตสวรรค์

นักบุญทั้งหลาย และพี่น้องด้วย ช่วยวิงวอนพระเจ้า เพื่อข้าพเจ้าด้วยเทอญ

**พระสงฆ์ : ขอพระเจ้าผู้ทรงสรรพานุภาพ ทรงพระกรุณา**

**อภัยบาปและนำเราไปสู่ชีวิตนิรันดร**

สัตบุรุษ : อาแมน

**เพลงกีรีเอ: ข้าแต่พระเจ้า 4**

**เพลงพระสิริรุ่งโรจน์: สิริรุ่งโรจน์**

**บทภาวนาของประธาน**

**ประธาน : ให้เราภาวนา**

**ข้าแต่พระเจ้า**

**พระองค์เป็นพระผู้สร้างและความรอดพ้นของนานาชาติ**

**ทรงเรียกชาวไทยให้เข้ามารับความเชื่อคาทอลิก**

**เป็นประชากรที่ทรงเลือกสรร**

**พระองค์โปรดให้บุญราศีฟิลิป สีฟอง อักแนส พิลา และเพื่อนมรณสักขี**

**มีความเข้มแข็งในการยืนยันความเชื่ออย่างกล้าหาญ**

**ขอท่านบุญราศีเป็นแบบฉบับ**

**ช่วยวอนขอพระองค์แทนข้าพเจ้าทั้งหลาย**

**ให้มีความเชื่อมั่นคง ปฏิบัติตามพระบัญชาจนตลอดชีวิตด้วยเถิด**

**ทั้งนี้ ขอพึ่งพระบารมีพระเยซูคริสตเจ้า**

**พระบุตรผู้ทรงจำเริญ และครองราชย์**

**เป็นพระเจ้าหนึ่งเดียวกับพระองค์ และพระจิต ตลอดนิรันดร**

สัตบุรุษ : อาแมน

**พิธีกร : เชิญนั่ง**

**บทอ่านจากหนังสือปรีชญาณ  *ปชญ 8:1-6, 9***

ปรีชาญาณแผ่พลังไปทั่วทุกมุมโลก ปกครองทุกสิ่งอย่างดีเลิศ ข้าพเจ้ารักปรีชาญาณตั้งแต่วัยเยาว์ ข้าพเจ้าตั้งใจให้ปรีชาญาณเป็นคู่ชีวิต ข้าพเจ้าหลงรักปรีชาญาณเพราะความงามของเธอ ปรีชาญาณแสดงว่าตนมีศักดิ์ศรีสูงส่ง เพราะมีชีวิตร่วมกับพระเจ้า

 และเป็นที่รักของพระองค์ผู้ทรงครอบครองทุกสิ่ง ปรีชาญาณมีส่วนร่วมในความรู้ของพระเจ้า และเป็นผู้เลือกงานที่พระองค์จะทรงกระทำ

ถ้าในชีวิตนี้ ทรัพย์สมบัติเป็นสิ่งน่าปรารถนาแล้ว จะมีสิ่งใดเป็นทรัพย์สมบัติที่มีค่ามากกว่าปรีชาญาณเล่า เพราะทุกสิ่งทุกอย่างเป็นผลงานของปรีชาญาณ ถ้าผู้ใดต้องการทำงานด้วยความรอบรู้ ใครจะเป็นนายช่างที่ชำนาญมากกว่าปรีชาญาณเล่า

ข้าพเจ้าจึงตัดสินใจเลือกปรีชาญาณไว้เป็นเพื่อนร่วมชีวิต รู้ดีว่าปรีชาญาณจะเป็นที่ปรึกษาในเรื่องที่ดี เป็นผู้ให้กำลังใจในยามทุกข์และมีกังวล

**(พระวาจาของพระเจ้า)**

สัตบุรุษ : ขอขอบพระคุณพระเจ้า

**เพลงสร้อย: บทเพลงสดุดีที่ 118**

**พิธีกร : เชิญยืน**

**เพลงอัลเลลูยา: อัลเลลูยา (4)**

**บทอ่านจากพระวรสารตามคำบอกเล่าของนักบุญลูกา *ลก 9:23-26***

**เวลานั้น พระเยซูเจ้าตรัสกับทุกคนว่า**

**“ถ้าผู้ใดอยากติดตามเราก็จงเลิกนึกถึงตนเอง จงแบกไม้กางเขนของตนทุกวันและติดตามเรา**

**ผู้ใดใคร่รักษาชีวิต ผู้นั้นจะต้องสูญเสียชีวิต แต่ถ้าผู้ใดเสียชีวิตเพราะเรา ผู้นั้นจะรักษาชีวิตได้ มนุษย์จะได้ประโยชน์ใดในการที่จะได้โลกทั้งโลกเป็นกำไร แต่ต้องเสียชีวิตและพินาศไป**

**ถ้าผู้ใดอับอายเพราะเรา และเพราะถ้อยคำของเรา บุตรแห่งมนุษย์ก็จะอับอายเพราะเขา เมื่อเสด็จมาในพระสิริรุ่งโรจน์ของพระองค์ ของพระบิดา และของบรรดาทูตสวรรค์ผู้ศักดิ์สิทธิ์**

**(พระวาจาของพระเจ้า)**

สัตบุรุษ : ขอพระคริสตเจ้าทรงพระเจริญเทอญ

**พิธีกร : เชิญนั่ง**

**บทเทศน์ : โดยประธาน**

**พิธีกร : เชิญยืน**

**บทภาวนาเพื่อมวลชน**

**ประธาน : พี่น้องที่รัก ให้เราวอนขอองค์พระผู้เป็นเจ้า เพราะพระองค์ได้ตรัสไว้ว่า “ที่ใดมีสองหรือสามคนมาชุมนุมในนามของเรา เราจะอยู่ท่ามกลางท่าน” พระเยซูเจ้าประทับอยู่ท่ามกลางเรา ให้เราสรรเสริญ ขอบพระคุณและวอนขอพระองค์ในโอกาสระลึกถึงท่านบุญราศี ฟิลิป สีฟองและเพื่อนมรณสักขี เพื่อขอพระองค์ประทานพระกรุณาประทานความช่วยเหลือต่าง ๆ แก่เราผู้อ่อนแอ**

**ผู้นำ :**

1. เพื่อสมเด็จพระสันตะปาปาฟรังซิส ในวโรกาสวันคล้ายวันสมภพของพระองค์ท่าน ขอพระเจ้าทรงประทานพระปรีชาญาณอันอุดมสมบูรณ์ พร้อมทั้งสุขภาพกายใจที่แข็งแรง มั่นคงมายังท่าน และภาวนาเพื่อบรรดาพระสังฆราช พระสงฆ์ นักบวช จะได้ปฏิบัติภารกิจที่ได้รับมอบหมายในการเป็นผู้อภิบาลที่เข้มแข็ง เต็มเปี่ยมไปด้วยความรักจากพระเจ้า เพื่อนำประชากรของพระองค์ก้าวไปด้วยกันในแสงสว่างของพระเยซูคริสต์

**ให้เราภาวนา**

2. เพื่อพระบาทสมเด็จพระเจ้าอยู่หัวมหาวชิราลงกรณ บดินทรเทพยวรางกูร สมเด็จพระบรมราชินี ตลอดจนพระบรมวงศานุวงศ์ทุกพรองค์ ขอพระองค์ทรงเจริญจตุรพิธพร นำพาพสกนิกรไทยสู่ความสงบสุขร่มเย็น

**ให้เราภาวนา**

3. เพื่อบรรดาครูคำสอนไทย ตลอดจนผู้แพร่ธรรมทุกคนที่ทำงานประกาศข่าวดีของพระเจ้า ขอพระองค์โปรดให้พวกท่านทั้งหลาย เต็มเปี่ยมไปด้วยพระคุณแห่งความกล้าหาญ มั่นคง มีใจรัก เสียสละ เพื่อจะเป็นประจักษ์พยานยืนยันถึงพระเจ้า และขอพระองค์ทรงประทานกระแสเรียกแห่งการเป็นครูคำสอนแก่บรรดาเยาวชนมากยิ่งขึ้น

**ให้เราภาวนา**

4. เพื่อสันติภาพและเอกภาพของโลก โดยเฉพาะในเหตุการณ์ปัจจุบันที่มีความแตกแยก ขาดความสามัคคีกลมเกลียวกัน ขอพระองค์ได้ประทานความสงบสุข ความเป็นหนึ่งเดียวกัน และให้ทุกคน โดยเฉพาะสำหรับผู้ที่กำลังประสบกับความทุกข์ยากลำบากต่าง ๆ ขอให้พวกเขาได้พบกับความรัก ความเมตตา ขององค์พระผู้เป็นเจ้าผ่านทางพี่น้องที่อยู่รอบข้าง

**ให้เราภาวนา**

5. เพื่อพวกเราทุกคนที่ชุมนุมกันอยู่ ณ ที่นี้ พร้อมกับบรรดาผู้มีพระคุณต่อศูนย์คริสตศาสนธรรมระดับชาติ ในโอกาสระลึกถึงท่านบุญราศี ฟิลิป สีฟองและเพื่อนมรณสักขี โดยอาศัยคำเสนอวิงวอนของท่านบุญราศี ขอพระเป็นเจ้าทรงประทานพระหรรษทานอันจำเป็น ให้ทุกคนจะได้มีพละกำลังในการปฏิบัติภารกิจต่างๆ ให้สำเร็จไปตามน้ำพระทัยของพระเจ้า

 **ให้เราภาวนา**

**ประธาน : ข้าแต่พระเจ้า พระองค์ทรงเป็นบ่อเกิดแห่งความดีงามทุกประการ โปรดประทานความช่วยเหลือแก่ข้าพเจ้าทั้งหลาย ดังที่ประทานแก่บรรดามรณสักขีด้วยเถิด**

**ทั้งนี้ ขอพึ่งพระบารมีพระคริสตเจ้า พระเจ้าของข้าพเจ้าทั้งหลาย**

สัตบุรุษ: อาแมน

**ภาคบูชาขอบพระคุณ**

**พิธีกร : (เชิญนั่ง)**

**เพลงถวาย: หนึ่งเดียวในบูชา**

**เตรียมเครื่องบูชา**

**พระสงฆ์: ข้าแต่พระเป็นเจ้าแห่งสากลโลก ขอถวายพระพร พระองค์มีพระทัยเมตตาประทานปัง ซึ่งข้าพเจ้าทั้งหลายกำลังถวายอยู่นี้**

 **อันเป็นผลมาจากแผ่นดินและน้ำพักน้ำแรงของมนุษย์**

 **และจะเปลี่ยนเป็นอาหารบันดาลให้ข้าพเจ้าทั้งหลายมีชีวิต**

สัตบุรุษ : ขอถวายพระพรแด่พระเจ้าตลอดนิรันดร

 (พระสงฆ์รินน้ำปนเหล้าองุ่น กล่าวเบา ๆ ว่า)

* ดั่งน้ำและเหล้าองุ่นที่ผสมเข้าด้วยกันอันเป็นเครื่องหมายศักดิ์สิทธิ์นี้

ขอพระองค์โปรดให้ข้าพเจ้าทั้งหลาย ได้ร่วมในพระเทวภาพของ

พระคริสตเจ้า ผู้ทรงถ่อมองค์มารับสภาพมนุษย์

**พระสงฆ์ : ข้าแต่พระเป็นเจ้าแห่งสากลโลก ขอถวายพระพร พระองค์มีพระทัยเมตตา ประทานเหล้าองุ่น ซึ่งข้าพเจ้าทั้งหลายกำลังถวายอยู่นี้ อันเป็นผลมาจากต้นองุ่นและน้ำพักน้ำแรงของมนุษย์**

 **และจะเปลี่ยนเป็นเครื่องดื่ม ชุบเลี้ยงจิตใจข้าพเจ้าทั้งหลาย**

สัตบุรุษ : ขอถวายพระพรแด่พระเจ้าตลอดนิรันดร

**พระสงฆ์ : ข้าแต่พระเจ้า โปรดทรงพระกรุณายอมรับข้าพเจ้าทั้งหลายผู้ตรม ตรอมถ่อมตน และโปรดให้การถวายบูชาของข้าพเจ้าทั้งหลายในวันนี้ เป็นที่พอพระทัยเทอญ**

(ประธานยืนที่ปลายพระแท่น ล้างมือ กล่าวเบา ๆ ว่า)

**-**โปรดชำระล้างความผิดและบาปของข้าพเจ้าให้หมดสิ้นไปเถิด พระเจ้าข้า

(ประธานยืนกลางพระแท่น หันไปทางสัตบุรุษ กางแขนเล็กน้อย หรือพนมมือ กล่าวว่า)

**พระสงฆ์ : พี่น้อง จงภาวนาขอให้พระบิดาผู้ทรงสรรพานุภาพ ทรงรับการถวายบูชาของข้าพเจ้าและของท่านทั้งหลายเถิด**

สัตบุรุษ : ขอพระเจ้าทรงรับการถวายบูชานี้ เพื่อเทิดพระเกียรติพระองค์

ทั้งเพื่อประโยชน์ของชาวเราและพระศาสนจักรศักดิ์สิทธิ์ด้วยเทอญ

**บทภาวนาเตรียมเครื่องบูชา**

**ข้าแต่พระผู้ทรงสรรพานุภาพ**

**ขอทรงพระกรุณาทอดพระเนตรของถวาย**

**จากประชากรของพระองค์**

**และโปรดให้บรรดามรณสักขีเหล่านี้ช่วยวอนขอแทน**

**ให้ข้าพเจ้าทั้งหลายเปลี่ยนเป็นสักการบูชาสบพระทัย**

**ช่วยให้มนุษยโลกได้รอดพ้นด้วยเถิด**

**ทั้งนี้ ขอพึ่งพระบารมีพระคริสตเจ้าของข้าพเจ้าทั้งหลาย**

ทุกคน : อาแมน

**บทนำขอบพระคุณ**

**นักบุญมรณสักขี**

**แบบอย่างการเป็นมรณสักขี**

* **พระเจ้าสถิตกับท่าน**
* และสถิตกับท่านด้วย
* **จงสำรวมใจระลึกถึงพระเจ้า**
* เรากำลังระลึกถึงพระองค์
* **ให้เราขอบพระคุณพระเจ้าพร้อมกันเถิด**
* เหมาะสมและชอบยิ่งนัก
* **ข้าแต่พระบิดาเจ้าผู้ศักดิ์สิทธิ์สถิตนิรันดร**

**พระเจ้าผู้ทรงสรรพานุภาพ**

**เป็นการเหมาะสมถูกต้องแท้จริง และเป็นมิ่งมงคล**

**ที่จะขอบพระคุณพระองค์ตลอดกาลทุกสถานแห่งหน**

**เพราะพระองค์ทรงบันดาลให้ข้าพเจ้าทั้งหลายได้รอดพ้น**

**บุญราศี ฟิลิป สีฟอง อ่อนพิทักษ์ มรณสักขี**

**ได้ถวายเกียรติแด่พระนามของพระองค์**

**ตามแบบอย่างพระคริสตเจ้า**

**การหลั่งโลหิตของบรรดามรณสักขี**

**แสดงให้เห็นพระมหิทธานุภาพ**

**ซึ่งบันดาลให้ผู้อ่อนแอมีกำลังเข้มแข็ง**

**สามารถเป็นพยานยืนยันถึงพระองค์**

**เดชะพระบารมีพระคริสตเจ้า**

**ดังนั้น ข้าพเจ้าทั้งหลายร่วมกันถวายพระเกียรติสดุดี**

**พร้อมกับเทพนิกรและบรรดานักบุญเป็นนิจกาล ว่าดังนี้**

**บทเพลงศักดิ์สิทธิ์: ศักดิ์สิทธิ์…พระเจ้าทรงฤทธา**

พระสงฆ์พนมมือกล่าวว่า

**CP ข้าแต่พระบิดาเจ้า พระองค์ทรงเป็นผู้ศักดิ์สิทธิ์อย่างแท้จริง**

 **และทรงเป็นบ่อเกิดอันประเสริฐแห่งความศักดิ์สิทธิ์ทุกประการ**

 ปกมือเหนือเครื่องบูชา กล่าวว่า

**CP**

**CC โปรดทรงพระกรุณาส่งพระจิตเจ้า**

  **มาบันดาลให้ปังและเหล้าองุ่นนี้ศักดิ์สิทธิ์**

 ทำเครื่องหมายกางเขนครั้งเดียวเหนือเครื่องบูชา กล่าวว่า

 **เปลี่ยนเป็นพระกาย ✞ และพระโลหิตของพระเยซูคริสตเจ้า**

 **สำหรับข้าพเจ้าทั้งหลาย**

**ก่อนที่พระคริสตเจ้า จะทรงมอบพระองค์**

**เพื่อรับทรมาน โดยสมัครพระทัย**

ยกแผ่นศีลขึ้นเล็กน้อย เหนือแท่นูชา กล่าวต่อไปว่า

**พระองค์ท่านทรงหยิบปัง ขอบพระคุณ บิออก**

 **ประทานแก่บรรดาศิษย์ ตรัสว่า** ...(ก้มตัวเล็กน้อย)...

 **รับ ปัง นี้ ไป กิน ให้ ทั่ว กัน**

 **นี่ เป็น กาย ของ เรา ที่ จะ มอบ เพื่อ ท่าน**

 ยกแผ่นศีลให้สัตบุรุษเห็น วางลงบนจานรองแผ่นศีล กราบนมัสการ

 แล้วกล่าวต่อไปว่า

**ในทำนองเดียวกัน เมื่อการเลี้ยงอาหารค่ำเสร็จแล้ว**

 ยกถ้วยเหล้าองุ่นขึ้นเล็กน้อย เหนือแท่นบูชากล่าวต่อไปว่า

**พระองค์ท่านทรงหยิบถ้วยเหล้าองุ่น ขอบพระคุณอีกครั้งหนึ่ง**

 **ประทานแก่บรรดาศิษย์ ตรัสว่า** ...(ก้มตัวเล็กน้อย)...

 **รับ ถ้วย นี้ ไป ดื่ม ให้ ทั่ว กัน**

 **นี่ เป็น ถ้วย โลหิต ของ เรา**

 **โลหิต แห่ง พันธสัญญาใหม่ อัน ยืน ยง**

 **โลหิต ซึ่ง จะ หลั่ง ออก เพื่อ อภัย บาป**

 **สำหรับ ท่าน และ มนุษย์ ทั้งหลาย**

 **จง ทำ การ นี้ เพื่อ ระลึก ถึง เรา เถิด**

 ยกถ้วยเหล้าองุ่นให้สัตบุรุษเห็น วางลงบนผืนผ้ารองศีล แล้วกราบนมัสการ

 กล่าวต่อไปว่า

**CP** **ให้เราประกาศพระธรรมล้ำลึกแห่งความเชื่อ**

 สัตบุรุษตอบว่า

* พระคริสตเจ้าได้สิ้นพระชนม์ พระคริสตเจ้าทรงกลับคืนพระชนม์ชีพ

 พระคริสตเจ้าจะเสด็จกลับมาอีกครั้งหนึ่ง

 พระสงฆ์พนมมือ กล่าวต่อไปว่า

**CP**

**CC ข้าแต่พระบิดาเจ้า ข้าพเจ้าทั้งหลายกำลังระลึกถึง**

**การสิ้นพระชนม์ และการกลับคืนพระชนม์ชีพของพระคริสตเจ้า**

**ขอน้อมถวายปังอันบันดาลชีวิต**

**กับถ้วยโลหิตอันบันดาลความรอดนี้แด่พระองค์**

**ขอขอบพระคุณที่ทรงเลือกสรรข้าพเจ้าทั้งหลาย**

**ให้มารับใช้เฉพาะพระพักตร์พระองค์**

**ข้าพเจ้าทั้งหลายกราบวอน**

**ขอโปรดให้พระจิตเจ้าทรงรวบรวมทุกคน**

**ที่รับพระกายและพระโลหิตของพระคริสตเจ้าแล้ว**

**ให้เป็นน้ำหนึ่งใจเดียวกัน**

**C1 โปรดทรงระลึกถึงพระศาสนจักรที่แผ่ขยายไปทั่วโลก**

 **ให้มีความรักสมบูรณ์**

 **เป็นหนึ่งเดียวกับสมเด็จพระสันตะปาปา** .......(ออกกนาม)..........

 **พระสังฆราช**.......(ออกกนาม)..........

 **และคณะสงฆ์ด้วยเถิดพระเจ้าข้า**

**C2 โปรดทรงระลึกถึงพี่น้องที่ได้หลับไป**

**พร้อมกับหวังจะได้กลับคืนชีพ**

**ตลอดจนบรรดาผู้ล่วงลับไปแล้วทุกคน**

**โปรดนำบุคคลเหล่านั้นเข้าชมพระบารมีด้วยเถิด**

**ในที่สุด โปรดทรงพระกรุณาให้ข้าพเจ้าทั้งหลาย**

**สมควรมีส่วนในชีวิตนิรันดร**

**กับพระนางมารีย์พรหมจารี พระชนนีพระเจ้า**

**กับบรรดาอัครสาวก บุญราศีมรณสักขีชาวไทย และนักบุญทุกท่าน**

**ผู้ปฏิบัติตามพระประสงค์ตลอดมา**

**โปรดให้ข้าพเจ้าทั้งหลายเทิดพระเกียรติสดุดีพระองค์**

**โดยพึ่งพระบารมีพระเยซูคริสตเจ้า พระบุตรของพระองค์**

ทุกคนยืน พระสงฆ์ยกถ้วยเหล้าองุ่นและแผ่นศีลในจานรอง กล่าวเสียงดังว่า

**CP**

**CC อาศัยพระคริสตเจ้า พร้อมกับพระคริสตเจ้า และในพระคริสตเจ้า**

**ข้าแต่พระบิดาผู้ทรงสรรพานุภาพ**

**พระองค์ทรงพระสิริรุ่งโรจน์กับพระจิตเจ้าตลอดนิรันดร**

ทุกคนตอบรับพร้อมกันว่า

* อาแมน

 **รับศีลมหาสนิท**

พระสงฆ์วางถ้วยเหลล้าองุ่น และแผ่นศีลในจานรอง พนมมือกล่าวว่า

**พระเจ้าทรงรักเรามาก**

**โปรดให้เราได้ชื่อว่าเป็นบุตรของพระองค์**

**และเราก็เป็นเช่นนั้น เราจึงภาวนาด้วยความมั่นใจว่า**

แล้วยังพนมมือ กล่าวพร้อมกับสัตบุรุษว่า

**ข้าแต่พระบิดาของข้าพเจ้าทั้งหลาย**

**พระองค์สถิตในสวรรค์**

**พระนามพระองค์ จงเป็นที่สักการะ**

**พระอาณาจักร จงมาถึง**

**พระประสงค์ จงสำเร็จในแผ่นดินเหมือน ในสวรรค์**

**โปรดประทานอาหารประจำวัน แก่ข้าพเจ้าทั้งหลายในวันนี้**

**โปรดประทานอภัยแก่ข้าพเจ้า เหมือนข้าพเจ้าให้อภัยแก่ผู้อื่น**

**โปรดช่วยข้าพเจ้าไม่ให้แพ้การผจญ**

**แต่โปรดช่วยให้พ้นจากความชั่วร้ายเทอญ**

พระสงฆ์พนมมือ กล่าวคนเดียวเสียงดังว่า

* **โปรดเถิด พระเจ้าข้า**

**โปรดช่วยข้าพเจ้าทั้งหลายให้พ้นภยันตรายทั้งสิ้น**

**โปรดประทานสันติสุขทุกวันนี้ ทรงพระกรุณาให้พ้นบาป**

**และปลอดภัยจากความวุ่นวายใด ๆ ตลอดไป**

**ขณะที่หวังจะได้รับความสุข และรอรับเสด็จพระเยซูคริสตเจ้า**

**พระผู้กอบกู้ข้าพเจ้าทั้งหลาย**

* เหตุว่าพระอาณาจักรพระอานุภาพและพระสิริรุ่งโรจน์เป็นของพระองค์ตลอดนิรันดร

ต่อจากนั้นพระสงฆ์พนมมือ กล่าวต่อไปว่า

* **ข้าแต่พระเยซูคริสตเจ้า พระองค์ตรัสกับอัครสาวกว่า**

 **“เรามอบสันติสุขให้ท่านเราให้สันติสุขของเราแก่ท่าน”**

 **โปรดอย่าทรงถือโทษข้าพเจ้า**

 **แต่โปรดทอดพระเนตรเห็นความเชื่อในพระศาสนจักรของพระองค์**

 **และโปรดให้พระศาสนจักรสงบราบรื่น**

 **มีสามัคคีธรรมตามพระประสงค์ของพระองค์**

 **ผู้ทรงจำเริญและครองราชย์ตลอดนิรันดร**

* อาแมน

พระสงฆ์กางแขนเล็กน้อยหรือพนมมือ กล่าวต่อไปว่า

* **ขอให้สันติสุขของพระคริสตเจ้าสถิตกับท่านทั้งหลายเสมอ**
* และสถิตกับท่านด้วย

 อันดับต่อไป หากเห็นเหมาะสม สังฆนุกร หรือ พระสงฆ์ กล่าวว่า

* **ให้เรามอบสันติสุขของพระคริสตเจ้าแก่กันและกัน**

ทุกคนแสดงความเป็นมิตรต่อกันตามขนบธรรมเนียมท้องถิ่น พระสงฆ์มอบสันติสุขให้แก่สังฆานุกรหรือผู้ช่วย

ครั้นแล้วหยิบแผ่นแผ่นศีล ใส่ชิ้นเล็กน้อยลงในถ้วย กล่าวเบา ๆ ว่า

- **ขอพระกายและพระโลหิตพระคริสตเจ้าที่รวมกันนี้**

**ทรงบันดาลให้เราทุกคนผู้รับศีลนี้มีชีวิตนิรันดร**

ระหว่างนั้น ขับร้อง หรือกล่าวว่า

**บทเพลง ลูกแกะพระเจ้า: ลูกแกะพระเจ้า (2)**

 บทนี้ซ้ำได้หลาย ๆ ครั้ง ถ้ายังบิปังไม่เสร็จ แต่ครั้งสุดท้ายให้ลงท้ายว่า “ โปรดประทานสันติสุขเทอญ”

 ครั้นพระสงฆ์พนมมือ กล่าวเบา ๆ ว่า

* **ข้าแต่พระเยซูคริสตจ้า**

 **โปรดอย่าให้การรับพระกายและพระโลหิตของพระองค์**

 **เป็นการตัดสินลงโทษ แต่เพราะพระองค์ทรงพระเมตตา**

 **โปรดให้เป็นการคุ้มครอง บำบัดรักษาข้าพเจ้าทั้งหลายทั้งกาย**

 **และใจด้วยเทอญ**

พระสงฆ์พนมมือไหว้ ยกแผ่นศีล เหนือจานรองแผ่นศีลหรือยกเหนือถ้วยเหล้าองุ่น หันไปทางสัตบุรุษกล่าวดัง ๆ ว่า

* **นี่คือลูกแกะพระเจ้านี่คือผู้ทรงลบล้างบาปของโลก**

**ผู้ที่พระเจ้าทรงเรียกมาร่วมงานเลี้ยงของพระองค์ย่อมเป็นสุข**

ครั้นแล้ว พระสงฆ์กับสัตบุรุษกล่าวพร้อมกันครั้งเดียวว่า

* พระเจ้าข้าข้าพเจ้าไม่สมควรจะรับเสด็จมาประทับอยู่กับข้าพเจ้า

โปรดตรัสเพียงพระวาจาเดียวแล้วจิตใจข้าพเจ้าก็จะบริสุทธิ์

**พิธีกร: เชิญนั่ง**

**ต่อไปเป็นพิธีรับศีลมหาสนิท ขอเชิญคริสตชนที่เตรียมตัวมาอย่างดี เข้ามารับศีล**

**บทเพลงรับศีล : หลอมรวมกาย**

**พิธีกร : เชิญยืน**

ต่อจากนั้นพระสงฆ์ยืนอยู่ตรงที่นั่ง หรือที่แท่นบูชา พนมมือกล่าวว่า

**บทภาวนาหลังรับศีล**

**ข้าแต่พระเจ้า**

**พระองค์ประทานอาหารทรงพลังเลี้ยงดูข้าพเจ้าทั้งหลาย**

**ในโอกาสระลึกถึงบรรดามรณสักขีนี้แล้ว**

**ข้าพเจ้าทั้งหลายกราบวอนขอพระองค์**

**โปรดให้ข้าพเจ้าทั้งหลายได้ซื่อสัตย์ยึดมั่นต่อพระคริสตเจ้า**

**และปฏิบัติงานในพระศาสนจักร**

**เพื่อช่วยทุกคนให้รอดพ้นด้วยเถิด**

**ทั้งนี้ ขอพึ่งพระบารมีพระคริสตเจ้าของข้าพเจ้าทั้งหลาย**

* อาแมน

**ปิดพิธี**

* **พระเจ้าสถิตกับท่าน**

🞠 และสถิตกับท่านด้วย

* **จงก้มศีรษะเพื่อรับพระพรจากพระเจ้า**

**พระบิดาโปรดให้ท่านทั้งหลายระลึกถึงบุญราศี ฟิลิป สีฟอง และเพื่อนมรณสักขี ขอพระองค์ประทานพระพรแก่ท่านพิทักษ์รักษาท่าน และบันดาลให้ท่านมีสันติตลอดไป**

🞠 อาแมน

* **ท่านทั้งหลายเชื่อว่า พระบุตรแต่องค์เดียวของพระเจ้าได้เสด็จลงมาในโลก เชื่อถึงเหตุการณ์ในอดีต และรอคอยเหตุการณ์ในอนาคต ขอพระเจ้าผู้ทรงสรรพนุภาพและมีพระทัยเมตตา ทรงบันดาลให้ท่านทั้งหลายศักดิ์สิทธิ์ด้วยฤทธิ์ของพระบุตรผู้เสด็จมา และโปรดให้ท่านได้รับพระพรอย่างอุดมสมบูรณ์เทอญ**

🞠 อาแมน

* **ท่านทั้งหลายชื่นชอบด้วยจิตศรัทธาที่พระผู้ไถ่ของเราเสด็จมาขอให้ท่านทั้งหลายได้รับบำเหน็จชีวิตนิรันดรอย่างอุดมสมบูรณ์ เมื่อพระองค์จะเสด็จมาอย่างรุ่งโรจน์เทอญ**

🞠 อาแมน

**ขอพระพรของพระเจ้าผู้ทรงสรรพานุภาพ พระบิดา และ พระบุตร และพระจิตหลั่งลงมายังท่านทั้งหลายและดำรงอยู่ตลอดกาลเทอญ**

🞠 อาแมน

* **พิธีบูชาขอบพระคุณจบแล้ว**

**จงไปในสันติสุขของพระคริสตเจ้าเถิด**

🞠 ขอขอบพระคุณพระเจ้า

**บทภาวนาของครูคำสอน**

**ข้าแต่พระบิดาเจ้า ลูกขอขอบพระคุณพระองค์ ที่ทรงเรียกลูกให้มาร่วมพันธกิจของพระองค์ ในฐานะครูคำสอนผู้ประกาศข่าวดีของพระองค์ โปรดให้ลูกเป็นครูคำสอนที่เข้มแข็ง เปี่ยมด้วยความเชื่อและความศรัทธา อาศัยพระจิตเจ้าและคำสอนของพระศาสนจักร ให้รักและเอาใจใส่ผู้เรียนเสมอ มีความกระตือรือร้นในการสอน และให้ลูกสำนึกทุกครั้งที่สอนคำสอนว่าเป็นโอกาสแบ่งปันความรักที่ล้ำค่าของพระองค์**

**ทั้งนี้ ขอพึ่งพระบารมีของพระเยซูคริสตเจ้า พระบุตรผู้ทรงจำเริญและครองราชย์ เป็นพระเจ้าหนึ่งเดียวกับพระองค์ และพระจิตตลอดนิรันดร อาแมน**

**ก่อ ข้าแต่บุญราศีฟิลิป สีฟอง**

**รับ ช่วยวิงวอนเทอญ**

**บทเพลงปิดพิธี : ตามเรามา**